ಭಾರತೀಯ ಸೇನೆಗೆ ಸೇರ್ಪಡೆಯಾದ ಹುತಾತ್ಮ ಯೋಧ ಮೇಜರ್ ಕೌಸ್ತುಭ್ ಪತ್ನಿ ಭಾರತೀಯ ಸೇನೆಯ ಹುತಾತ್ಮ ಯೋಧ ಮೇಜರ್ ಕೌಸ್ತುಬ್ ರಾಣೆ ಅವರ ಪತ್ನಿ ಕನಿಕಾ ರಾಣೆ ಭಾರತೀಯ ಸೇನೆಗೆ ಸೇರ್ಪಡೆಯಾಗಿದ್ದಾರೆ. 2018ರಲ್ಲಿ ಮೇಜರ್ ಕೌಸ್ತುಭ್ ರಾಣೆ ಹಾಗೂ ಮೂವರು ಭಾರತೀಯ ಯೋಧರು ಕಾಶ್ಮೀರದ ಬಂಡಿಪೋರಾ ಜಿಲ್ಲೆಯ ಗುರೇಜ್ ಸೆಕ್ಟರ್ ಬಳಿಯ ನಿಯಂತ್ರಣ ರೇಖೆಯಲ್ಲಿ ಹುತಾತ್ಮರಾಗಿದ್ದರು. ಚೆನ್ನೈನ ಭಾರತೀಯ ಸೇನೆಯ ಅಧಿಕಾರಿಗಳ ತರಬೇತಿ ಅಕಾಡೆಮಿಯಲ್ಲಿ ತರಬೇತಿ ಪೂರ್ಣಗೊಳಿಸಿರುವ ಕಾನಿಕಾ ರಾಣೆ ಶನಿವಾರ ಭಾರತೀಯ ಸೇನೆಗೆ ನಿಯೋಜನೆಗೊಂಡಿದ್ದಾರೆ. ಇನ್ನು ತರಬೇತಿ ಅವಧಿಯ ಅನುಭವವನ್ನ ಶೇರ್ ಮಾಡಿರುವ ಕನಿಕಾ, ದೈಹಿಕ ಬಲಕ್ಕಿಂತ ಹೆಚ್ಚಾಗಿ ಮಾನಸಿಕ ಶಕ್ತಿಯ ಅಗತ್ಯತೆ ಜಾಸ್ತಿ ಬೇಕಾಗುತ್ತೆ. ನನ್ನ ತರಬೇತಿಯ ಮೊದಲ ದಿನಗಳಲ್ಲಿ ನನಗೆ 100 ಮೀಟರ್ ಓಡೋದಕ್ಕೂ ಸಾಧ್ಯವಾಗಿರಲಿಲ್ಲ. ಆದರೆ ನನ್ನ ಧೃಡ ಸಂಕಲ್ಪದಿಂದ ನಾನು ಸೇನೆ ಸೇರ್ಪಡೆಯಾಗುವಲ್ಲಿ ಯಶಸ್ವಿಯಾಗಿದ್ದೇನೆ ಅಂತಾ ಅನುಭವ ಹಂಚಿಕೊಂಡಿದ್ದಾರೆ.